****

**OPĆINA LIŽNJAN - LISIGNANO**

**Na ovaj Javni poziv mogu se prijaviti  pravne ili fizičke osobe koje obavljaju djelatnosti iz područja kulture (ustanove u kulturi kojima Općina Ližnjan-Lisignano nije osnivač, udruge u kulturi, umjetničke organizacije, samostalni umjetnici i ostale pravne i fizičke osobe koje obavljaju djelatnosti iz područja kulture na području Općine).**

**Uvjet za prijavu je djelovanje i/ili provođenje aktivnosti na području Općina Ližnjan-Lisignano od interesa za lokalnu zajednicu.**

Sukladno Zakonu o kulturnim vijećima i financiranju javnih potreba u kulturi („Narodne Novine“ br. 83/22), Općina Ližnjan-Lisignano će sufinancirati programe i projekte iz sljedećih djelatnosti i područja:

**1. KULTURNE DJELATNOSTI:**

a) arhivska djelatnost

b) muzejska djelatnost

c) knjižnična djelatnost

d) nakladnička i knjižarska djelatnost

e) audiovizualna djelatnost

**2. KULTURNO-UMJETNIČKO STVARALAŠTVO:**

a) dramska i plesna umjetnost

b) glazbena i glazbeno-scenska umjetnost

c) književnost

d) vizualne umjetnosti, dizajn i arhitektura

e) interdisciplinarne i nove umjetničke i kulturne prakse

f) digitalna umjetnost

g) kulturno-umjetnički amaterizam

**3. DJELATNOST ZAŠTITE, OČUVANJA I ODRŽIVOG UPRAVLJANJA KULTURNOM BAŠTINOM**

**4. TRANSVERZALNA PODRUČJA:**

a) međunarodna kulturna suradnja i mobilnost

b) dostupnost, pristup i sudjelovanje u kulturi

c) raznolikost kulturnih izričaja

d) poduzetništvo u kulturnim i kreativnim industrijama

e) digitalizacija u području kulture.

**Po ovom Javnom pozivu, svaki prijavitelj može prijaviti više programa ili projekata po svakom prioritetnom području.**

Prijave na ovaj Javni poziv podnose se na propisanim obrascima koje čine sastavni dio ovog poziva.

Prijave prijedloga projekata dostavljaju se poštom ili osobno na adresu:

**Općina Ližnjan-Lisignano,**

**Krasa 7,**

**52204 Ližnjan,**

sa naznakom **“Prijava prijedloga programa javnih potreba u**

**kulturi za 2026. - NE OTVARAJ”.**

**Rok za podnošenje prijava je najkasnije do 31.10.2025. godine.**

Prijave koje ne ispunjavaju tražene uvjete sukladno tekstu Javnog poziva te koje nisu dostavljene na odgovarajućim obrascima u navedenom roku, kojima nedostaje neki od obveznih priloga, neće se razmatrati niti uvrstiti u financiranje javnih potreba u kulturi Općine Ližnjan-Lisignano za 2026. godinu.

**Sva pitanja vezana uz Javni poziv mogu se postaviti slanjem upita na adresu:**stevan.jelicic@liznjan.hr**ili telefonskim putem na broj: 052/578-564 najkasnije do 13.10.2025.**

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, programa, projekta, aktivnosti ili troškova navedenih u prijavi.